CELEX: 62011CN0563
Language: mt
Date: 2011-11-09 00:00:00
Title: Kawża C-563/11: Talba għal deċiżjoni preliminari mressqa mill-Augstākās tiesas Senāts (ir-Repubblika tal-Latvja) fid- 9 ta’ Novembru 2011 — SIA “Forvards V” vs Valsts ieņēmumu dienests

14.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/9
            
         Talba għal deċiżjoni preliminari mressqa mill-Augstākās tiesas Senāts (ir-Repubblika tal-Latvja) fid-9 ta’ Novembru 2011 — SIA “Forvards V”vs Valsts ieņēmumu dienests
   (Kawża C-563/11)
   2012/C 13/17
   Lingwa tal-kawża: il-Latvjan
   
      Qorti tar-rinviju
   
   Latvijas Republikas Augstākās tiesas Senāta Administratīvo lietu departaments
   
      Partijiet fil-kawża prinċipali
   
   
      Rikorrenti: SIA Forvards V
   
      Konvenuta: Valsts ieņēmumu dienests
   
      Domandi preliminari
   
   
               (1)
            
            
               L-Artikolu 17(2)(a) tas-Sitt Direttiva tal-VAT għandu jiġi interpretat fis-sens li persuna taxxabbli, li kienet tissodisfa l-kundizzjonijiet essenzjali kollha għat-tnaqqis tal-VAT imħallsa max-xiri ta’ prodotti, u mingħajr ma jkunu ġew ikkonstatati prattiki abbużivi, tista’ tiġi rrifjutata d-dritt li tagħmel dan it-tnaqqis meta l-parti l-oħra fit-tranżazzjoni, minħabba ċirkustanzi ta’ liġi u ta’ fatt, ma tkunx f’pożizzjoni li tikkunsinna l-prodotti (din il-parti l-oħra hija fittizja jew il-persuna responsabbli tagħha jeskludi l-eżistenza ta’ attività ekonomika jew ta’ transżazzjoni reali, jew ma għandhiex il-mezzi sabiex teżegwixxi dan il-kuntratt)?
            
         
               (2)
            
            
               Il-fatt li huwa stabbilit li l-parti l-oħra għat-tranżazzjoni (il-persuna msemmija fil-fattura) hija fittizja (jiġifieri l-għan tal-attività tagħha ma huwiex attività ekonomika) huwa, fih innifsu, ta’ natura li jimmotiva rifjut tad-dritt għat-tnaqqis tal-VAT? F’każ bħal dan, id-dritt għat-tnaqqis tat-taxxa tal-input jista’ jiġi rrifjutat anki jekk ma tiġi kkonstatata l-ebda prattika abbużiva min-naħa tal-persuna li tixtieq issostni dan id-dritt?